**Univerzita Pavla Jozefa Šafárika v Košiciach**

**Právnická fakulta**

**Ústav medzinárodného práva a európskeho práva**

**Podmienky hodnotenia z predmetu**

**Medzinárodné právo súkromné**

**(UEP/MPS/e/22)**

**v externom štúdiu**

**pre zimný semester akad. r. 2025/2026**

Hodnotenie z predmetu Medzinárodné právo súkromné sa uskutočňuje kombináciou priebežného hodnotenia a ústnej skúšky. Uvedené platí aj pre študentov, ktorí majú predmet zapísaný ako opakovaný. Podmienkou pre absolvovanie predmetu je účasť minimálne na dvoch konzultáciách.

**Priebežné hodnotenie** spočíva v spracovaní písomnej analýzy judikátu. Každému študentovi bude v systéme LMS pridelený judikát a termín na odovzdanie jeho písomnej analýzy, ktorá sa člení na 4 predpísané časti:

1. Identifikačné údaje súdneho rozhodnutia (1 bod)
2. Skutkové okolnosti (1 bod)
3. Právna argumentácia súdu vzťahujúca sa k MPS (3 body)
4. Význam rozhodnutia pre MPS (3 body).

Vypracovanú analýzu študent odovzdáva prostredníctvom e-learningového portálu lms.upjs.sk v termíne určenom vyučujúcim. Za písomnú analýzu prípadu musí študent získať minimálne 4 body, pričom za časť IV štruktúry (Význam rozhodnutia) musí byť udelený aspoň 1 bod. V prípade nedostatočnej kvality písomnej analýzy študent judikát prepracuje a odovzdá v termíne určenom vyučujúcim.

V rámci **záverečnej ústnej skúšky** študent odpovedá na jednu náhodne zvolenú skúšobnú otázku a rieši jedno náhodne zvolené zadanie prípadu. Zadania prípadov sa vopred nevyhlasujú. Na to, aby študent vyhovel skúške, musí vyhovujúco odpovedať na skúšobnú otázku, ako aj vyriešiť zadanie prípadu. Na skúške je možné použiť zbierku nekomentovaných právnych predpisov (*Csach, Širicová: Materiály k štúdiu medzinárodného práva súkromného a procesného, 2022*). Zbierka nesmie obsahovať vpísané poznámky; podčiarknutia a zvýraznenia textu sa povoľujú.

Skúška bude prebiehať v závislosti od epidemiologickej situácie ústnou formou prezenčne v kancelárii skúšajúceho alebo dištančne prostredníctvom portálu MS Teams. V prípade dištančného skúšania bude využitý online generátor náhodných čísel.

V Košiciach 10. septembra 2025

 prof. JUDr. Martina Jánošíková, Ph.D.

 riaditeľka

 Ústavu medzinárodného práva a európskeho práva